section_heading: Amaterska promatranja
paragraph_text: NGC 3628 ima prividni sjaj od +9.5 magnituda. To je neznatno manje od susjedne M65 ali je zato površinski sjaj mnogo manji, više od jedne magnitude. Uzrok tome su veće dimenzije galaktike pa je svjetlost raspoređena na veću površinu. Za vidjeti ovu galaksiju potreban je instrument od barem 90 do 100 mm promjera objektiva. I tada će galaktika biti veoma tamna i problematična za uočiti. Kroz 200 mm teleskop NGC 3628 se vidi kao svijetla pruga, duga oko 4' i široka 1' i nazire se središnje zadebljanje. Za optimalno promatranje potrebno je prozirno nebo i izostanak svjetlosnog zagađenja.